text: Esbjerg rocker en ekstra dag
  02 juni 2016 kl. 14.26
  Torsdag aften begynder festen i Eldorado-teltet, når Esbjerg Rock Festival for første gang strækker sig over tre dage.
  Festivalen udvider med flere boder, og op mod fire kilometer hegn.  Festivalen har været i kraftig vækst de sidste to-tre år.
  - Væksten gør også det, at vi begynder i dag med den tredje dag, siger arrangør Søren Højberg til TV SYD, mens festivalområdet gøres klar.
  Fremover skal festivalen være i tre dage.  Men også på andre områder har festivalen fremgang.
  - Jeg tror, det er meget fordi vi slår på vores kvalitet, siger Søren Højberg.  PÅ det musiske, hvor vi har et program, du ikke ser andre steder.
  -Vi skal faktisk være dygtigere end alle de andre. Ellers er der langt fra København og herover. Altså vi får ikke 1000 mennesker fra Sjælland og til Esbjerg, med mindre vi gør noget.
  
  